शहर में 4 बीएसएनएल वाई-फाई हॉटस्पॉट
बीएसएनएलवाई-फाई हॉटस्पॉट 3 मार्च से शुरू हो गया। पहले दिन डीआरएम ऑफिस हटिया, हिनू टेलीफोन एक्सचेंज, अशोक नगर टेलीफोन एक्सचेंज और साउथ ऑफिस पाड़ा के आसपास इस सेवा की शुरुआत की गई। दूसरे चरण में इसी माह पॉलिटेक्निक कॉलेज, रांची कॉलेज, सीआरपीएफ धुर्वा, आईआईसीएम, विकास नगर और इटकी में सेवा शुरू होगी। यह जानकारी बीएसएनएल के सीजीएम केके ठाकुर ने शुक्रवार को पत्रकारों को दी। यह सेवा 4.5जी टेक्नोलॉजी पर काम करेगी।
उपभोक्ताओं को पहले 15 मिनट फ्री सुविधा मिलेगी। इसके बाद चार्ज लगेगा उपभोक्ता नेट बैंकिंग या ई-वॉलेट से पेमेंट कर सकेंगे। सबसे कम एक दिन के लिए 100 एमबी डाटा 10 रुपए का होगा। 10 जीबी डाटा के लिए 599 रुपए देना होगा, जो 30 दिन के लिए होगा।
ठाकुर ने शुक्रवार को एफएमटी (फिक्स्ड मोबाइल टेलीफोन) की भी शुरुआत की। यह एेप पर आधारित सेवा है। इससे उपभोक्ता अपने मोबाइल हैंड सेट को फिक्स्ड लैंड लाइन (वायरलेस) जैसा यूज कर सकेंगे। इसके लिए उपभोक्ता के लैंड लाइन में ब्रॉड बैंड होना जरूरी है। जो उपभोक्ता इसकी सेवा लेना चाहेंगे, उन्हें अलग फोन नंबर दिया जाएगा। उपभोक्ता जिओपार या बीएसएनएलसिप एप डाउनलोड कर सकते हैं।
bho_Deva hin_Deva hin_Deva hin_Deva